**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2019. június havi rendes ülésére**

**Javaslat**

**Szombathely Megyei Jogú Város Városi Diákönkormányzata 2019-2020. évi programtervezetének támogatására**

Szombathely Megyei Jogú Város Önkormányzata kiemelt figyelmet fordít a szombathelyi fiatalok helyi érdekképviseleti fórumainak szakmai és anyagi támogatására. A város polgármestere és a felelős bizottságok rendszeres kapcsolatot tartanak a diákság megválasztott képviselőivel. A diákönkormányzati élet szervezésével kapcsolatos elképzeléseket az ifjúsági ügyekkel foglalkozó bizottság minden évben napirendjére tűzi, Szombathely Megyei Jogú Város Városi Diákönkormányzatának munkatervét szakmai javaslatokkal segíti, a működési- és programköltségekhez forrásokat biztosít.

Szombathely Megyei Jogú Város iskolai diákönkormányzatainak küldöttei Sziber Máté diákpolgármester és Németh Csenge Borbála diák-alpolgármester vezetésével a 2019. május 20-i ülésükön véglegesítették a 2020 márciusáig (a következő diákpolgármester-választásig) terjedő időszakra szóló - az előterjesztés mellékletét képező - munkatervüket, amely tartalmazza a hagyományos programok folytatását, azok részbeni módosítását, valamint új elemekkel történő bővítéséről szóló elképzeléseket. A programok között tábori formában lebonyolításra kerülő képzés, sportrendezvény, önkéntes-, a társadalmi szolidaritást erősítő kezdeményezések szerepelnek, de kiemelt figyelmet kapnak a diákság és a város vezetői közötti párbeszédet biztosító fórumok is, úgymint a romániai Vajdahunyad városával fennálló testvérvárosi kapcsolat ápolását célzó nyári és téli táborok. A diákok programtervezetének költségvonzata az 1. variáció esetében 1.000.000,- forint, a 2. variáció esetében 4.976.000,- forint.

Szombathely Megyei Jogú Város Városi Diákönkormányzatának munkájában aktívan részt vállaló fiatalok a szervező és az érdekképviseleti tevékenységet térítésmentesen, önkéntesen látják el. Szombathely Megyei Jogú Város Városi Diákönkormányzata jogilag nem önálló szervezet, így a programjaihoz szükséges anyagi forrásokért országos pályázatokon nem tud indulni. A munkában részt vállaló diákok, iskolai diákönkormányzatok anyagi háttere szintén nem teszi lehetővé, hogy pénzügyileg hozzájáruljanak a városi szintű rendezvények költségeihez, így Szombathely Megyei Jogú Város Városi Diákönkormányzatának tisztségviselői az Oktatási és Szociális Bizottság támogatását kérik.

Kérem a Tisztelt Bizottságot, hogy Szombathely Megyei Jogú Város Városi Diákönkormányzata programtervezetének megismerése után javaslataikkal segítsék a fiatalok munkáját és támogassák a diákok által elképzelt programok megvalósulását!

**Szombathely, 2019. június „ ”**

|  |
| --- |
|  |
| **(: Koczka Tibor :)** |

**„A”**

**HATÁROZATI JAVASLAT**

**…/2019. (VI…..) OSzB. számú határozat**

Szombathely Megyei Jogú Város Közgyűlésének Oktatási és Szociális Bizottsága Szombathely Megyei Jogú Város Városi Diákönkormányzatának 2019-2020. évi programtervezetét megismerte és az előterjesztett 1. variáció megvalósítását Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3) önkormányzati rendelet 52. § (2) bekezdés 1. pontja alapján 1.000.000,- forint összeggel támogatja Szombathely Megyei Jogú Város Önkormányzata Közgyűlésének az önkormányzat 2019. évi költségvetéséről szóló 5/2019. (IV.1.) módosított önkormányzati rendelete Oktatási ágazat kiadásai „SZMJV Diákönkormányzata - rendezvények, programok, támogatások, egyéb” tételsora terhére.

**Felelős:** Rettegi Attila, az Oktatási és Szociális Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**„B”**

**HATÁROZATI JAVASLAT**

**…/2019. (VI…..) OSzB. számú határozat**

1. Szombathely Megyei Jogú Város Közgyűlésének Oktatási és Szociális Bizottsága Szombathely Megyei Jogú Város Városi Diákönkormányzatának 2019-2020. évi programtervezetét megismerte és a rendelkezésre álló források függvényében mindkettő előterjesztett variáció megvalósítását támogatja Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3) önkormányzati rendelet 52. § (2) bekezdés 1. pontja alapján.
2. A Bizottság javasolja a Közgyűlésnek, hogy Szombathely Megyei Jogú Város Városi Diákönkormányzata 2019-2020. évi programtervezete 2. variációjának megvalósítása érdekében Szombathely Megyei Jogú Város Önkormányzatának Közgyűlése az önkormányzat 2019. évi költségvetéséről szóló 5/2019. (IV.1.) módosított önkormányzati rendelete Oktatási ágazat kiadásai „SZMJV Diákönkormányzata - rendezvények, programok, támogatások, egyéb” tételsorának összegét 3.976.000,- forint összeggel 4.976.000,- forintra emelje meg, hogy a fiatalok által tervezett programok teljes egészében megvalósulhassanak.

**Felelősök:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Rettegi Attila, az Oktatási és Szociális Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** A határozat 1. pontja vonatkozásában: azonnal

A határozat 2. pontja vonatkozásában: Szombathely Megyei Jogú Város Önkormányzata 2019. évi költségvetési rendelete soron következő módosításának időpontja